In nomine sanctæ  individuæ Trinitatis, KAKOLUS ejusdem omnipotentis Dei gratiâ Imperator Augustus. Si locis divinis cultibus mancipatis aliquod emolumentum conferimus, atque si justis petitionibus servorum Dei inibi famulantium adquiescimus, ob id procul dubio æternæ remunerationis præmia adquirere non dubitamus. Noverit igitur omnium fidelium sanctæ Dei Ecclesiæ, nostrorúmque, tam præsentium quàm  futurorum sollertia, quoniam justis  rationabilibus deprecationibus fratrum cœnobii sanctissimi Filiberti aurem nostræ serenitatis accommodantes, concedimus ut in omnibus provinciis, comitatibus, mallis, atque placitis nostri regni, Advocatus jamdicti cœnobii quicumque rationabilis fuerit, recipiatur, quocúmque jamdicti loci necessitatem investigare voluerit. Unde hoc nostræ Imperialis Excellentiæ scriptum fratribus præfati cœnobii concedimus, atque perpetualiter inconvulsè manere decernimus. Et ut hoc per omnia tempora inviolabiliter conservetur, anulo nostro subter sigillari jussimus. Audacher notarius, ad vicem Gozleni recognovit  subscripsit. Datum XVI. Kalendas Junii, Indictione IX. anno XXXVI. regni Domni Karoli Imperatoris in Franciâ,  imperii ejus anno primo. Actum Basiu palatio nostro, in Dei nomine feliciter, amen. Locus sigilli quod olim erat membranæ affixum.